Pénzügyi függvények

RÉSZLET(ráta;időszakok_száma;mai_érték;jövőbeli_érték;
típus)

Az egy törlesztési időszakra
vonatkozó törlesztőrészletet
számítja ki, állandó összegű törlesztőrészletek és
kamatláb esetén.

Az időszakra vonatkozó kamatlábat
a ráta argumentumban kell
megadnunk. Az időszakok_száma
argumentum egyben a törlesztőrészletek
számát is meghatározza. A mai_érték argumentumban a kifizetendő
összeg kiinduló értékét kell
meghatároznunk. A jövőbeli_érték
argumentum a megadott időszakok lejárta után
fennmaradó törlesztendő összeg értékét
határozza meg. Amennyiben a jövőbeli_érték-et
nem adjuk meg, azt az Excel nullának – azaz teljes
egészében törlesztettnek – tekinti.
A típus argumentum
segítségével a törlesztőrészletek
befizetésének időpontját
határozhatjuk meg. Ha a típus
0 vagy nem adjuk meg, az Excel az időszakok végén
való törlesztéssel kalkulál. Ha a típus értéke
1, az időszakok kezdetén történő törlesztéssel
számol a program.

A függvény pozitív mai_érték esetén
negatív, negatív mai_érték
esetén pozitív számot ad eredményül.

Az alábbi példában a törlesztőrészlet
értékét a következő képlettel
számítottuk ki: =RÉSZLET(B3/12;B2;B1)

A példában a törlesztőrészlet
értékét (B4 cella) a RÉSZLET függvény
segítségével számítottuk ki. A ráta argumentumban az egy hónapra
eső kamatláb mértékét (B3/12) adtuk meg.
Az időszakok_száma
argumentum tartalma a hónapban megadott futamidő
értékének felel meg (B2 cella). A mai_érték argumentum
a hitelösszeg értékét tartalmazza (B1
cella).

PRÉSZLET(ráta;időszak;időszakok_száma;mai_érték; jövőbeli_érték;típus)

Egy szabályos időközönként
esedékes, állandó törlesztésen és kamatrátán
alapuló hiteltörlesztés tőketörlesztés
részét számítja ki, egy adott időszakra
vonatkozóan.

A ráta
argumentumban az időszakonként esedékes
kamatráta mértékét kell megadnunk. Az időszak argumentumban a vizsgált
időszakot adhatjuk meg. Értéke 1 és az időszakok_száma
között lehet. Az időszakok_száma
argumentum egyben a törlesztőrészletek
összeg kiinduló értékét kell
meghatároznunk. A jövőbeli_érték
argumentum a megadott időszakok lejárta után fennmaradó
törlesztendő összeg értékét
nem adjuk meg, azt az Excel nullának – azaz teljes
egészében törlesztettnek – tekinti. A típus argumentum
segítségével a törlesztőrészletek
befizetésének időpontját határozhatjuk
meg. Ha a típus 0 vagy
nem adjuk meg, az Excel az időszakok végén
való törlesztéssel kalkulál. Ha a típus értéke
1, az időszakok kezdetén történő
törlesztéssel számol a program.

A függvény pozitív mai_érték esetén
negatív, negatív mai_érték
esetén pozitív számot ad eredményül.

Az alábbi példában az =PRÉSZLET($B$3/12;A6;12;-$B$2)
képlet segítségével
számítottuk ki a kamattörlesztést a B6-B17
cellákban.

A ráta argumentumban az egy hónapra
esedékes kamatrátát adjuk meg a B3 cellára
vonatkozó abszolút hivatkozással ($B$3/12). Az időszak argumentumban a tőketörlesztés
aktuális hónapjára hivatkozunk (A6). Az időszakok_száma
argumentumban a futamidő hosszát hónapban adjuk
meg, ami példánkban 12. A mai_érték argumentumban a hitelösszeg
értékét tartalmazó cellára hivatkozunk
abszolút hivatkozással ($B$2). A negatív
előjel a tartozás jellegére utal.

RRÉSZLET(ráta;időszak;időszakok_száma;mai_érték; jövőbeli_érték;típus)

Egy szabályos időközönként
esedékes, állandó törlesztésen és kamatrátán
alapuló hiteltörlesztés kamattörlesztés
részét számítja ki, egy adott időszakra
vonatkozóan.

A ráta
argumentumban az időszakonként esedékes
kamatráta mértékét kell megadnunk. Az időszak argumentumban a vizsgált
időszakot adhatjuk meg. Értéke 1 és az időszakok_száma
között lehet. Az időszakok_száma
argumentum egyben a törlesztőrészletek
számát is meghatározza. A mai_érték argumentumban a kifizetendő
összeg kiinduló értékét kell
meghatároznunk. A jövőbeli_érték
argumentum a megadott időszakok lejárta után
fennmaradó törlesztendő összeg értékét
határozza meg. Amennyiben a jövőbeli_érték-et
nem adjuk meg, azt az Excel nullának – azaz teljes
egészében törlesztettnek – tekinti. A típus argumentum
segítségével a törlesztőrészletek
befizetésének időpontját határozhatjuk meg. Ha
a típus 0 vagy nem adjuk
meg, az Excel az időszakok végén, ha a típus értéke
1, az időszakok kezdetén történő
törlesztéssel számol a program.

A függvény pozitív mai_érték esetén
negatív, negatív mai_érték
esetén pozitív számot ad eredményül.

Az alábbi példában az =RRÉSZLET($B$3/12;A6;12;-$B$2)
képlet segítségével
számítottuk ki a kamattörlesztést a C6:C17 tartományban.

A ráta argumentumban az egy hónapra
esedékes kamatrátát adjuk meg a B3 cellára
vonatkozó abszolút hivatkozással ($B$3/12). Az időszak argumentumban a kamattörlesztés
aktuális hónapjára hivatkozunk (A6). Az időszakok_száma
argumentumban a futamidő tartamát hónapban adjuk meg,
ami példánkban 12. A mai_érték
argumentumban a hitelösszeg értékét
tartalmazó cellára hivatkozunk abszolút hivatkozással
($B$2). A negatív előjel a tartozás
jellegére utal.

RÁTA(időszakok_száma;részlet;mai_érték;jövőbeli_érték;
típus;becslés)

Egy felvett hitelösszeg után fizetett
részletek, valamint a futamidő alapján
kiszámítja a kamatrátát.

Az időszakok_száma
a vizsgált időintervallumban kifizetett törlesztő
részletek számát határozza meg. A részlet a fizetendő
részlet nagyságát határozza meg. A mai_érték argumentumban
a teljes törlesztendő összeg nagyságát
kell megadunk. A jövőbeli_érték
az utolsó törlesztőrészlet
kifizetése után fennmaradó összeg. Amennyiben
ezt nem adjuk meg, 0‑nak tekinti a program. A típus argumentum
segítségével a törlesztő
részletek befizetésének időpontját
határozhatjuk meg. Ha a típus
0 vagy nem adjuk meg, az Excel az időszakok végén
való törlesztéssel kalkulál. Ha a típus értéke 1,
az időszakok kezdetén történő
törlesztéssel számol a program. A becslés argumentumban a várható
kamatláb becsült értékét adhatjuk meg.
Amennyiben nem adjuk meg, alapértelmezésként 10%-ot
használ a program.

A kamatráta értékét a függvény
közelítéssel számítja ki. Ha a ráta
eredménye 20 egymást követő
közelítés során 0,0000001-nál kisebb
változást mutat, #SZÁM! Hibaértéket kapunk
eredményül. A közelítések száma
és az eltérés mértéke előre
meghatározott, nem módosítható.

A helyes eredmény
kiszámításához ügyeljünk arra, hogy
pozitív mai_érték
esetén negatív számot, negatív mai_érték esetén pedig pozitív
számot adjunk meg a részlet
argumentumban.

Az alábbi példában az éves
kamatráta értékét az =RÁTA(B1;B2;B3)*12
képlettel számítottuk ki a B4 cellában.

Az időszakok_száma argumentumban a futamidő
hónapban számított értékét
tartalmazó cellára hivatkozunk (B1). A részlet argumentumban a havi törlesztőrészlet
nagyságát tartalmazó cellára hivatkozunk (B2).
A mai_érték
argumentumban a hitelösszeg található (B3). A kamatráta
éves értékének
kiszámításához a RÁTA
függvény által meghatározott értéket
12-vel meg kell szoroznunk.

PER.SZÁM(ráta;részlet;mai_érték;jövőbeli_érték;
típus)

A törlesztési időszakok
számát számítja ki, állandó
kamatláb és törlesztőrészletek
alapján.

A ráta
az időszakonként felszámított kamatláb.
A részlet a befizetendő
törlesztőrészletek
nagyságát határozza meg. A mai_érték argumentumban a teljes
törlesztendő hitelösszeg értékét kell
megadnunk. A jövőbeli_érték
a megadott időszakok lejárta után fennmaradó
törlesztendő összeg értékét
határozza meg. Amennyiben a jövőbeli_érték
argumentumot nem adjuk meg, azt az Excel nullának
tekinti. A típus argumentum
segítségével a törlesztőrészletek
befizetésének időpontját határozhatjuk meg. Ha
a típus 0 vagy nem adjuk
meg, az Excel az időszakok végén, ha a típus értéke 1,
az időszakok kezdetén történő
törlesztéssel számol.

Mivel az egyes törlesztőrészletek
értéke a legtöbb esetben már kerekített
érték, a függvény eredménye a legtöbb
esetben nem egész szám, gyakran kerekítésre szorul.

Az alábbi példában a futamidőt
a következő képlet segítségével
számítottuk ki a B4 cellában: =KEREK(PER.SZÁM(B1/12;B2;B3);0)

A PER.SZÁM
függvény a havi kamat mértéke (B1/12), a törlesztőrészlet (B2) és
a hitelösszeg nagysága (B3) alapján számolja ki
a futamidő hónapban mért nagyságát.
Mivel a futamidő csak egész értékű
lehet, a KEREK függvény segítségével
a kapott eredményt egészre kerekítjük.